स्मॉर्ट सिटी गुड़गांव का ब्लू पिंट्र तैयार करने की कवायद में जुटी हरियाणा आईटी एंड एनेबलड इंस्डस्ट्रिज कंफेडेरशन द्वारा आयोजित सेमिनार में सुधा ने कहा कि जैसा विकास गुड़गांव का हुआ है ऐसा किसी शहर का न ही हो तो अच्छा है। यहां की समस्याओं का कारण प्लानिंग की कमी है। गुड़गांव का विकास लोगों का अपना प्रयास है। जिसने जहां चाहा मकान बना लिया और कंपनी खोल ली। सरकार ने भी बिना किसी योजना के धड़ल्ले से अनुमति दी। हाल यह है कि कहीं सड़क नहीं है तो, कहीं सीवर लाइन नहीं है। सबसे बड़ी समस्या पीने के पानी की है। मिलेनियम और साइबर सिटी जैसे नामों से पहचान बना चुके गुड़गांव की अंदरूनी हालत बहुत खोखली है। यहां पर टेक्नोलॉजी संबंधित विकास कम और आधारभूत सुविधाएं ज्यादा चाहिए। शहर में बिजली, पानी, सीवर, पार्क, ट्रैफिक जाम से निजात चाहिए। यह सब दूर होगा सिंगल विंडो सिस्टम से। जहां हर विभाग की समस्या एक जगह हल हो सके। लोगों को इधर से उधर भागते न रहना पड़े। प्रदेश सरकार जल्दी ही गुड़गांव में सिंगल विंडो सिस्टम लागू करेगी।